Անվան այլ կիրառումների համար տե՛ս՝ Էրեբունի (այլ կիրառումներ)

**Էրեբունի օդանավակայան**, նախկինում քաղաքացիական, այժմ՝ ռազմական օդանավակայան Երևանում։ Տեղակայված է Երևանի կենտրոնից 7,3 կմ հեռավորության վրա։ Ներկա դրությամբ օգտագործվում է Հայաստանի և Ռուսաստանի Դաշնության ռազմա-օդային ուժերի կողմից։

Օդանավակայանի ճարտարապետներն են եղել Ռ. Հասրաթյանը և Լ. Խրիստափորյանը, իսկ կոնստրուկտորները՝ Է. Թոսունյանը և Ի. Բաղրամյանը։

Ռուսաստանի Դաշնության ռազմաօդային ուժերը Հայաստանում բաղկացած են 426-րդ ավիախմբի 18 «ՄիԳ-29» կործանիչներից և 700-րդ օդա-տրանսպորտային հսկիչ կենտրոնից, որը տեղակայված է Էրեբունի օդանավակայանում գտնվող 3624-րդ օդային բազայում։

Պատմություն
-----------

2013 թ. նոյեմբերին Հայաստանի կառավարությունը հայտարարել էր ՌԴ օդային ուժերին հատկացված տարածքների ընդլայնման մտադրության մասին՝ նոր վարչական շենքերի, վառելիքի պահեստների համար։ Օդանավակայանի ճարտարապետներն են եղել Ռ. Հասրաթյանը և Լ. Քրիստափորյանը, իսկ կոնստրուկտորները՝ Է. Թոսունյանը և Ի. Բաղրամյանը։ 2014 թ. հունվարին Ռուսաստանի Հարավային ռազմական շրջանի մամլո ծառայությունը հաստատել է, որ այդ տարվա ընթացքում Էրեբունիում տեղակայվելու է Mi-24P հարձակողական ուղղաթիռներ, Mi-8MT և Mi-8SMV ռազմական ուղղաթիռների մի խումբ։ Սակայն հարձակման և տրանսպորտային ուղղաթիռների առաջին խմբաքանակն այդպես էլ տեղ չի հասել մինչև 2015 թ. դեկտեմբեր։

Դժբախտ պատահարներ
-----------------

2008 թվականի նոյեմբերի 4-ին Հայաստանի օդուժի Մի-24 հարձակվողական ուղղաթիռը ուսումական թռիչքի ժամանակ վթարի է ենթարկվել։

Պատահարի հետևանքով մահացել է կապիտան Արշակ Ներսիսյանը։

Ռուսական ռազմաբազա
------------------

«Էրեբունի» օդանավակայանում տեղակայված ռուսական ավիաբազան Ռուսաստանի ԶՈւ Հարավային ռազմական շրջանի մեջ մտնող, Գյումրիում տեղակայված 102-րդ ռազմաբազայի կազմում է, որը ստեղծվել է 1995 թվականից Հայաստանի ու Ռուսաստանի միջպետական համաձայնագրով։

Ռուսական ավիաբազան մարտական հերթապահություն է կատարում ԱՊՀ անդամ պետություների Միացյալ ՀՕՊ համակարգի կազմում։

Համալրումներ
------------

2015 թ․-ի դեկտեմբերի 8-ին ռուսական ավիախումբը ստացել էր 7 միավոր Մի-24Պ մարտական և Մի-8ՄՏ բեռնատար ուղղաթիռներ։ Նույն տարվա դեկտեմբերի 21-ին ռուսական ռազմաբազան համալրվել է Կրասնոդարի երկրամասից բերված 6 միավոր Մի-24Պ հարվածային և Մի-8ՄՏ բեռնատար ուղղաթիռներով։

Ծանոթագրություններ
------------------

1. ↑  Sputnik։ «Armenia Says It's Ready to Host Russian Combat Helicopters»։ *sputniknews.com* (անգլերեն)։ Վերցված է 2018 թ․ հուլիսի 8
2. ↑  Sputnik։ «Russia Forms Helicopter Squadron for Armenian Base»։ *sputniknews.com* (անգլերեն)։ Վերցված է 2018 թ․ հուլիսի 8
3. ↑  Sputnik։ «Russia Reinforces Base in Armenia With Attack, Transport Helicopters»։ *sputniknews.com* (անգլերեն)։ Վերցված է 2018 թ․ հուլիսի 8
4. ↑  ««Էրեբունի» օդանավակայանի ռուսաստանյան ավիախումբը համալրվել է 7 ռազմական ուղղաթիռով | Razm.info»։ Վերցված է 2018 թ․ հուլիսի 8
5. ↑  ««Էրեբունի» օդանավակայանի ռուսաստանյան ավիախումբը համալրվել է ևս 6 ռազմական ուղղաթիռով | Razm.info»։ Վերցված է 2018 թ․ հուլիսի 8

ՏԵս նաև
-------

* Զվարթնոց միջազգային օդանավակայան

|  |  |  |  |
| --- | --- | --- | --- |
| 

| * դ
* ք
* խ
Երևան Երևանի հանրային տրանսպորտ |
| --- |
|  |
| Երևանի մետրոպոլիտեն  • Ավտոբուս  • Երևանի տրոլեյբուս  • *Երևանի տրամվայ (փակվել է 2004 թվականին)*  • Երթուղային տաքսիս  • Երևան (երկաթուղային կայարան)  • Երևանի մանկական երկաթուղի  • Զվարթնոց միջազգային օդանավակայան  • Էրեբունի (օդանավակայան)  |

 |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
Հայաստանի օդակայաններ |
| --- |
|  |
| Միջազգային | Զվարթնոց միջազգային օդանավակայան  • Շիրակ օդանավակայան |
|  |
| Ռազմական | Էրեբունի օդանավակայան |
|  |
| Տեղական | Բերդի  • Կապանի |
|  |
| ― Հայաստանի օդանավակայանների ցանկ ― |

 |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | VIAF: 152984552 · WorldCat VIAF: 152984552 |

 |